Virallinen lehti nro C 347 , 18/11/1996 s. 0155



B4-1099, 1100, 1101, 1102, 1103 ja 1112/96 Päätöslauselma Euroopan unionin toimintaohjelmasta Venäjän hyväksi Euroopan parlamentti, joka - ottaa huomioon aikaisemmat Venäjän federaation tilannetta koskevat päätöslauselmansa, - ottaa huomioon kumppanuus- ja yhteistyösopimuksen Euroopan unionin ja Venäjän federaation välillä, - ottaa huomioon Euroopan unionin toimintaohjelman Venäjän hyväksi, jonka neuvosto hyväksyi 13. toukokuuta 1996 pitämässään kokouksessa ja jonka Eurooppa-neuvosto vahvisti Firenzessä 22. kesäkuuta 1996 pitämässään kokouksessa, A. odottaa toimivaltaisen valiokuntansa mietintöön perustuvan keskustelun tulevista suhteista EU:n ja Venäjän federaation välillä, B. panee merkille Euroopan unionin jatkuvan pyrkimyksen luoda huomattava kumppanuussuhde Venäjän kanssa federaation demokraattisen ja taloudellisen uudistusprosessin edistämiseksi, C. painottaa, että tällainen huomattava kumppanuussuhde on erittäin tärkeä koko Euroopan mantereen turvallisuuden ja vakauden takaamiseksi, D. ottaa huomioon, että EU:n strategiaa Venäjää kohtaan on tarkasteltava uudelleen, kun otetaan huomioon EU:n mahdollinen tuleva laajentuminen Keski- ja Itä-Euroopan maihin, E. painottaa sitä, että Euroopan unionin ja Venäjän federaation välisten suhteiden perusteella on kiinnitettävä erityistä huomiota siihen, että Venäjän federaatiossa luodaan todellinen demokraattinen ja kansalaisyhteiskunta, jossa kunnioitetaan täysipainoisesti oikeusvaltion periaatteita sekä perusluonteisia ihmis- ja vähemmistöoikeuksia, F. painottaa sitä, että Euroopan unionin on syytä edistää merkittävästi Venäjän federaation taloudellisten uudistusten prosessia sosiaalisen markkinatalouden luomiseksi maahan, G. on syvästi huolissaan vaikutuksesta, jonka Venäjän yhteiskunta kokee Venäjän federaation taloudellisten uudistusten vuoksi, jotka ovat johtaneet sosiaalisen syrjäytymisen ja järjestäytyneen rikollisuuden huomattavaan lisääntymiseen, H. ottaa huomioon Venäjän federaation ympäristön rappeutumisen korkean tason; 1. Pitää myönteisenä neuvoston pyrkimystä luoda huomattava kumppanuussuhde Euroopan unionin ja Venäjän federaation välillä ja on sitä mieltä, että toimintaohjelma Venäjän hyväksi on tarvittava askel kohti sellaisen kumppanuussuhteen luomista; 2. On sitä mieltä, että huolimatta neuvoston aloitteen myönteisyydestä sen toimintaohjelma Venäjän hyväksi ei ole täysipainoinen vastaus haasteeseen, joka koskee erityisten suhteiden luomista tämän huomattavan kumppanin kanssa, jota unionin olisi käsiteltävä, ja se olisi saatava täydellisemmäksi ja täsmällisemmäksi; 3. Pyytää neuvostoa tutkimaan, onko mahdollista kehittää EU:n ja Venäjän välistä kumppanuutta pitemmälle tällä tavalla, niin että mennään pitemmälle kuin toimintaohjelma ja luodaan tukeva perusta EU:n ja Venäjän välisille pitemmän aikavälin suhteille; 4. Vaatii, että todellisen demokraattisen ja kansalaisyhteiskunnan luominen Venäjän federaatioon, niin että kunnioitetaan täysipainoisesti oikeusvaltion periaatteita sekä ihmis- ja vähemmistöoikeuksia, olisi saatettava perusluonteiseksi osaksi Euroopan toimintaohjelmaa Venäjän hyväksi, ja pyytää komissiota rohkaisemaan Venäjää poistamaan kuolemanrangaistuksen; 5. On sitä mieltä, että kun otetaan huomioon tämä toimintaohjelma, Euroopan unionin ja Venäjän välillä jo olemassa olevat yhteistyörakenteet, kuten Tacis-ohjelma sekä Media-, Socrates- ja Tempus-ohjelmien mahdollinen ulottaminen Venäjän federaatioon, olisi otettava uudelleen tarkasteltavaksi siten, että kiinnitetään huomiota siihen, miten tehokkaasti ne edistävät Venäjän federaation taloudellisen ja demokraattisen uudistuksen etenemistä; 6. Pyytää komissiota ja neuvostoa edistämään erityisesti siirtymisen ja talousuudistusten etenemistä siten, että Venäjän väestön elintaso paranee ja köyhyyteen puututaan tehokkaasti; 7. On sitä mieltä, että tulevina vuosina Tacis-ohjelmassa olisi keskityttävä ennen kaikkea seuraaviin asioihin: - sellaisten hankkeiden täytäntöönpano, jotka ovat omiaan parantamaan huomattavasti väestön päivittäistä elämää, erityisesti kohdentamalla enemmän varoja aloille, jotka kärsivät eniten nykyisistä uudistuksista, kuten terveydenhuoltoon, opetukseen ja turvallisuuteen, - sellaisen oikeusjärjestelmän luominen, jossa noudatetaan oikeusvaltion periaatteita, luodaan enemmän turvallisuutta oikeudenkäyttöön ja lainkäyttövaltaan, jotta rohkaistaisiin ulkomaisia sijoituksia, kauppaa ja kestävää taloudellista kehitystä sekä mahdollistettaisiin verouudistus; 8. Painottaa sitä, että ympäristötietojen vapaa liikkuvuus on tunnustettava oikeudellisesti perusoikeudeksi kaikissa maissa kiinnittämällä erityisesti huomiota ydinjätteen aiheuttamaan säteilyuhkaan; 9. Pyytää neuvostoa harkitsemaan sitä, että EU myöntäisi tukea Tsetsenian väestölle nyt, kun neuvottelut ovat mahdollistaneet jälleenrakennusponnistelujen aloittamisen; 10. Vaatii, että sen on voitava osallistua tiiviisti tämän toimintaohjelman täytäntöönpanoon ja koko unionin toimintaan suhteiden parantamiseksi Venäjän federaation kanssa; 11. Kehottaa puhemiestään välittämään tämän päätöslauselman neuvostolle, komissiolle ja Venäjän federaation hallitukselle.